CELEX: 32016R2345
Language: ro
Date: 2016-12-14 00:00:00
Title: Regulamentul de punere în aplicare (UE) 2016/2345 al Comisiei din 14 decembrie 2016 de modificare a Regulamentului (CE) nr. 262/2009 și a Regulamentului de punere în aplicare (UE) nr. 1079/2012 în ceea ce privește trimiterile la dispozițiile OACI (Text cu relevanță pentru SEE )

21.12.2016   
            
            
               RO
            
            
               Jurnalul Oficial al Uniunii Europene
            
            
               L 348/11
            
         REGULAMENTUL DE PUNERE ÎN APLICARE (UE) 2016/2345 AL COMISIEI
   din 14 decembrie 2016
   de modificare a Regulamentului (CE) nr. 262/2009 și a Regulamentului de punere în aplicare (UE) nr. 1079/2012 în ceea ce privește trimiterile la dispozițiile OACI
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 552/2004 al Parlamentului European și al Consiliului din 10 martie 2004 privind interoperabilitatea rețelei europene de gestionare a traficului aerian (1), în special articolul 3 alineatul (5),
   după consultarea Comitetului pentru cerul unic,
   întrucât:
   
               (1)
            
            
               Anexa I la Regulamentul (CE) nr. 262/2009 al Comisiei (2) face trimitere la diverse dispoziții stabilite în volumul III și în volumul IV din anexa 10 la Convenția de la Chicago, mai precis la volumul III, ediția întâi care cuprinde amendamentul 79, și la volumul IV, ediția a treia care cuprinde amendamentul 77. De la adoptarea Regulamentului (CE) nr. 262/2009, Organizația Aviației Civile Internaționale (OACI) a modificat o serie de dispoziții prevăzute în anexa 10 la Convenția de la Chicago, cel mai recent volumul III, ediția a doua care cuprinde amendamentul 90, și volumul IV, ediția a cincea care cuprinde amendamentul 89. Prin urmare, trimiterile din Regulamentul (CE) nr. 262/2009 la anexa 10 la Convenția de la Chicago ar trebui să fie actualizate, pentru a permite statelor membre să își îndeplinească obligațiile juridice internaționale și pentru a asigura coerența cu cadrul de reglementare internațional al OACI.
            
         
               (2)
            
            
               Anexa II la Regulamentul de punere în aplicare (UE) nr. 1079/2012 al Comisiei (3) face trimitere la diverse dispoziții stabilite în volumul III din anexa 10 la Convenția de la Chicago, mai precis la volumul III, ediția a doua care cuprinde amendamentul 85. De la adoptarea Regulamentului de punere în aplicare (UE) nr. 1079/2012, OACI a modificat o serie de dispoziții prevăzute în anexa 10 la Convenția de la Chicago, cel mai recent încorporând amendamentul 90 în volumul III, ediția a doua. Anexa II la Regulamentul de punere în aplicare (UE) nr. 1079/2012 face trimitere, de asemenea, la dispoziții prevăzute în documentul PANS-ATM al OACI (Doc. 4444) și, mai exact, la cea de a 15-a ediție din 2007 care cuprinde amendamentul 2. De la adoptarea Regulamentului de punere în aplicare (UE) nr. 1079/2012, OACI a modificat o serie de dispoziții ale Doc. 4444, cel mai recent încorporând amendamentul 6. Prin urmare, trimiterile din Regulamentul de punere în aplicare (UE) nr. 1079/2012 la anexa 10 la Convenția de la Chicago și la Doc. 4444 ar trebui să fie actualizate, pentru a permite statelor membre să își îndeplinească obligațiile juridice internaționale și pentru a asigura coerența cu cadrul de reglementare internațional al OACI.
            
         
               (3)
            
            
               Prin urmare, Regulamentul (CE) nr. 262/2009 și Regulamentul de punere în aplicare (UE) nr. 1079/2012 ar trebui modificate în consecință,
            
         ADOPTĂ PREZENTUL REGULAMENT:
   Articolul 1
   Textul anexei I la Regulamentul (CE) nr. 262/2009 se înlocuiește cu următorul text:
   
      
         „Dispoziții ale Organizației Aviației Civile Internaționale menționate la articolul 3 alineatul (1) și în anexa III punctul 2
      
      
               
                  1.
               
               
                  Capitolul 3 «Surveillance systems», secțiunea 3.1.2.5.2.1.2 «IC: Interrogator code» din anexa 10 «Aeronautical Telecommunications» a OACI, volumul IV «Surveillance and Collision Avoidance Systems» (ediția a cincea, iulie 2014, care cuprinde amendamentul 89).
               
            
               
                  2.
               
               
                  Capitolul 5 «SSR Mode S Air-Ground Data Link», secțiunea 5.2.9 «The data link capability report» din anexa 10 «Aeronautical Telecommunications» a OACI, volumul III «Communication Systems» (ediția a doua, iulie 2007, care cuprinde amendamentul 90)”.
               
            
   Articolul 2
   Textul anexei II la Regulamentul de punere în aplicare (UE) nr. 1079/2012 se înlocuiește cu următorul text:
   
      
         „Dispoziții OACI menționate la articolele 4 și 8
      
      
               
                  1.
               
               
                  Capitolul 2 «Aeronautical Mobile Service», secțiunea 2.1 «Air-ground VHF communication system characteristics» și secțiunea 2.2 «System characteristics of the ground installation» din anexa 10 la Convenția de la Chicago, volumul III, partea 2 (ediția a doua – iulie 2007, care cuprinde amendamentul 90).
               
            
               
                  2.
               
               
                  Capitolul 2 «Aeronautical Mobile Service», secțiunea 2.1 «Air-ground VHF communication system characteristics», secțiunea 2.3.1 «Transmitting function» și secțiunea 2.3.2 «Receiving function», cu excepția subsecțiunii 2.3.2.8 «VDL – Interference Immunity Performance», din anexa 10 la Convenția de la Chicago, volumul III, partea 2 (ediția a doua – iulie 2007, care cuprinde amendamentul 90).
               
            
               
                  3.
               
               
                  Secțiunea 12.3.1.5 «8,33 kHz channel spacing» din documentul PANS-ATM al OACI (Doc. 4444 (ediția a 15-a – 2007, care cuprinde amendamentul 6).”
               
            
   Articolul 3
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 decembrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 96, 31.3.2004, p. 26.
   
      (2)  Regulamentul (CE) nr. 262/2009 al Comisiei din 30 martie 2009 de stabilire a cerințelor pentru alocarea și utilizarea coordonată a codurilor de interogator în mod S pentru Cerul unic european (JO L 84, 31.3.2009, p. 20).
   
      (3)  Regulamentul de punere în aplicare (UE) nr. 1079/2012 al Comisiei din 16 noiembrie 2012 de stabilire a cerințelor privind ecartul dintre canalele de voce pentru cerul unic european (JO L 320, 17.11.2012, p. 14).